Manifest Castell
25/03/2002 14:41:00

# Manifest Castell

*   25/03/2002 14:41:00
*   [Imprimir](#)
*   Compartir
*    https://www.alaquas.org/documento.asp?id\_do=7557

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F7557%2F1&title=Ajuntament%20d%27Alaqu%C3%A0s.%20Prensa.Manifest%20Castell)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/7557/1";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2002/2/7557/7557_Form_4.jpg)](https://www.alaquas.org/ficheros/documentos/2002/2/7557/7557_Form_10.jpg "<a href='https://www.alaquas.org/ficheros/documentos/2002/2/7557/7557_Form_10.jpg' target=_blank><i class='fa fa-external-link' aria-hidden='true'></i>.Manifest Castell</a>")

*   Traducido automaticamente con [Apertium](http://www.apertium.org/): Actualmente no disponemos de la versión traducida de este documento, le presentamos una versión traducida automáticamente, si quiere ver los documentos en el idioma original haga click [aquí](\documento.asp?id_do=7557&idioma=1&autotraduce=0)

Entitats cíviques d'Alaquàs reclamen que es recupere el Castell com a dotació cultural

**

NOTA DE PREMSA

**

En el dia de hui, 14 de març de 2002, ha estat presentat en aquest Ajuntament un manifest subscrit de manera individual i col·lectiva per ciutadanes i ciutadans i representants de les associacions, entitats cíviques i culturals d'Alaquàs en referència al Castell Palau de la ciutat i del qual s'adjunta a aquesta nota el text íntegre, així com un extracte de la relació dels sotasignats.

**MANIFEST**

Els ciutadans i ciutadanes que subscriuen este escrit, de forma individual, i col·lectivament com a representants de les Associacions Cíviques i Culturals d'Alaquàs, hem decidit prendre un paper actiu enfront dels últims esdeveniments sobre el Castell, i:

**MANIFESTEM**

 **QUE EL CASTELL-PALAU D'ALAQUÀS FORMA PART DEL PATRIMONI HISTÒRIC I CULTURAL DEL NOSTRE POBLE**

El Castell d'Alaquàs va ser construït en 1582 i declarat Monument Històric Artístic Nacional mitjançant una Reial Ordre de 21 d'abril de 1918, gràcies a la mobilització d'importants sectors culturals valencians que van prendre una postura molt compromesa i activa, enfront de l'imminent derrocament del Castell per a la venda i aprofitament dels seus materials nobles.

**

QUE EL CASTELL-PALAU D'ALAQUÀS VA SER CONSTRUÏT PELS NOSTRES AVANTPASSATS DEL SEGLE XVI, AMB ELS IMPOSTOS QUE LLUR PROPIETARI, EL SENYOR FEUDAL, IMPOSAVA A TOTA LA POBLACIÓ SEGONS ELS PRIVILEGIS QUE EL SISTEMA FEUDAL LI ATORGAVA.

**

Al segle XXI i desaparegut ja el sistema feudal, el Castell ha de passar a ser del poble d'Alaquàs.

**

QUE EL CASTELL-PALAU D'ALAQUÀS ÉS EL MONUMENT MÉS SIGNIFICATIU DE LA COMARCA DE L'HORTA SUD I UN DELS MÉS EMBLEMÀTICS DE LA COMUNITAT VALENCIANA.

**

EL Castell d'Alaquàs és una residència típicament renaixentista, encara que presenta aspectes arquitectònics d'èpoques passades. És l'únic vestigi històric d'estes característiques de la nostra comarca.

**

QUE DURANT DIVERSOS ANYS HEM CONTEMPLAT EXPECTANTS, COM ELS PROPIETARIS UTILITZAVEN EL CASTELL DEDICANT-LO A LA RESTAURACIÓ PER A LA CELEBRACIÓ DE BANQUETS I BODES. COMPARTIM PLENAMENT EL CONTINGUT DE LA SENTÈNCIA 8/01 DEL JUTJAT CONTENCIÓS-ADMINISTRATIU Nº 8 DE VALÈNCIA DE 17 DE GENER DE 2001 QUE, REPOSAVA LA LEGALITAT, AVALAVA I CONFIRMAVA PLENAMENT LES POSICIONS DE L'AJUNTAMENT D'ALAQUÀS I DONAVA PER FINALITZADA, DEFINITIVAMENT, L' ABANS ESMENTADA ACTIVITAT.

**

L'activitat es desenvolupava sense complir requisits sanitaris, de seguretat i urbanístics, causant greus molèsties als veïns. Era en definitiva una activitat clandestina, finalment paralitzada, que en res no ha contribuït al manteniment i recuperació del Castell. Malgrat les obligacions legals d'obrir el Monument per a ser conegut per tots i totes els qui ho desitgen, el Castell, per voluntat exclusiva dels seus propietaris, roman tancat des de fa poc més o menys d'un any.

**

QUE DESPRÉS D'UN LLARG DEBAT DE MÉS DE DOS ANYS, INICIAT EN EL FÒRUM CIUTADÀ I CONTINUAT EN UN AMPLI PROCÉS DE PARTICIPACIÓ ESPECÍFIC, L'AJUNTAMENT VA APROVAR EL PLA ESPECIAL DEL "CENTRE HISTÒRIC", RESOLENT EL FUTUR DEL CASTELL-PALAU, AL DECLARAR-LO DOTACIÓ PÚBLICA I CULTURAL. A MÉS A MÉS, DESPRÉS D'HAVER ACONSEGUIT L'APROVACIÓ PER AL DIT PROJECTE DE LA GENERALITAT VALENCIANA, ÉS HORA DE POSAR-LO EN MARXA.

**

**Per tot allò que s'ha exposat, volem exigir a l'Ajuntament d'Alaquàs que realitze les següents actuacions:**

1.- Que es pose en marxa immediatament l'ús que pertoca a la dotació pública cultural per a la qual ha estat destinat el Castell, i es procedisca a la seua immediata reobertura.

2.- Que s'inicien els treballs previs necessaris per a l'elaboració d'un Pla Director del Castell-Palau que contemple un programa d'inversions, no sols destinat a l'ús cultural dels espais actuals que l'integren, sinó a la seua recuperació i millora integral.

3.- Atès que el Castell no sols és patrimoni local, sinó que constituïx un element importantíssim del patrimoni valencià i del conjunt de l'Estat Espanyol, instar a l'Ajuntament a què realitze les gestions necessàries perquè la Generalitat Valenciana i el Ministeri de Cultura participen en el projecte de creació d'una dotació cultural.

4.- Sent prioritària la via del diàleg i de l'acord entre ambdues parts, que l'Ajuntament utilitze tots els mitjans legals dels que disposa per a obtenir la propietat pública del Castell.

5.- Que l'Ajuntament promoga la convocatòria del 2n Fòrum Ciutadà amb l'objectiu, entre altres, de generar un ampli procés de participació ciutadana, sobre el projecte de Centre Cultural a crear en el Castell-Palau d'Alaquàs.

Alaquàs, febrer del 2002.

ALBERT TABERNER Primer Alcalde Democràtic d'Alaquàs

ANTONIO CASTRO Ex Diputat Autonòmic

CARME MATEU Pintora, i ex regidora de cultura

JOAQUIM LLORENS Ex Regidor de Cultura de l'Ajuntament d'Alaquàs, Mestre i Director del Grup de Dances de l'Olivar

JOSEP MARIA PLANELLS Pte de la UMA

PRESENTACIÓ SENA Mestra i membre del Consell de Redacció de la Fulla de l'Olivar

PILAR DUET FERRANDO Pta Ass. De Ames de Casa y Consumidores Tyrius

ANGELS ESTEVE COMINCHES Dir. E.P.A "Enric Valor"

MAGDALENA LINO LLÍN Assoc. Alumnes EPA

AMPARO ALABAU TORRES Jutgessa de Pau

AGUSTIN PICAZO SEVILLA Pte. d'AMIAR

AGUSTIN COSGAYA URBINA F.V "Blasco Ibañez"

SALVADOR BALLESTEROS President CAdA

VICENTE TARREGA ESCRIVÀ Ex Regidor de Festes de l'Ajuntament d'Alaquàs

ALFREDO VTE. JARA Pte. Junta Local Fallera

MIGUEL MAYA PEÑA Pte AA.VV El Terç

JOSÉ RAMON ALVEZ Pte. AAVV Vte. Blaco Ibáñez

BENET GARCÍA GÓMEZ Pte. Associació de Jubilats i Pensionistes d'Alaquàs i Ex Regidor de Cultura

MARCOS GARCÍA Animador de la Casa de Joventut Sauqala

PRÁXEDES BARTUAL Pte. Centre Excursionista d'Alaquàs

MONSERRAT TOMÁS CASTELLÓ Directora CP Bonavista

MARCOS GARCÍA VÍUDEZ Director IES 2

DOMINGO ROBLES MARÍN Pte. AMPA IES 2

PILAR VICENTE GIL Directora CP González Gallarza

FRANCISCA SIERRA RAMOS AMPA CP Sanchis Almiñano

JOAN VILA I VILA Escriptor i Mestre

PILAR LATORRE MORÁN Mestra i Representant de CCOO al Consell Escolar Municipal

ADELA GUTIERREZ AMPA González Gallarza

JOSEP LLUÍS PÉREZ CUECO Director Mare de Déu de l'Olivar 2

MARIO GARCÍA FRANCO Pte. AMPA CP Bonavista

ANTONIO PÉREZ GARCÍA Pte. Peña Taurina Hermanos Espartaco

RAFAEL PALOP PLANELLS Pte. de l'Ateneu Cultural i Esportiu d'Alaquàs

ENRIC MARTÍ MARZAL Pte. Associació Mare de Déu de l'Olivar-700 Anys

JUSTO MUÑIZ FERRANDO Directiu de l'Alaquàs CD

SEVERINO NAVARRO Directiu del CD Walter Alaquàs

CÉSAR MARTÍNEZ President de l'EMDA

SALVADOR OVALLE President del Centre Cultural Andalús d'Alaquàs

FRANCISCA MORELLA Directora del IS Faustí Barberà

ANTONIO SAURA MARÍN Director del CP Vila d'Alaquàs

GREGORIO GARCÍA ORTIZ Director del CP Sanchis Almiñano

ENRIC JUAN REDAL Director de Quaderns d'Investigació